stanford-oval/wikipedia huggingface dataset:
The Alfee

The Alfee on Japanissa suosittu pop- ja rockyhtye. Yhtye perustettiin Tokiossa vuonna 1974, ja se jatkaa edelleen uraansa. HMV-ketju valitsi yhtyeen sadan merkittävimmän japanilaisen populaarimusiikin artistin luetteloonsa sijalle 92.
Yhtyeen jäsenet

Masaru Sakurai (jap. 桜井 賢, Sakurai Masaru, s. 20. tammikuuta 1955), perustajajäsen, laulu ja basso
Kōnosuke Sakazaki (jap. 坂崎 幸之助, Sakazaki Kōnosuke, s. 15. huhtikuuta 1954), laulu, akustinen kitara ja lyömäsoittimet
Toshihiko Takamizawa, (jap. 高見沢 俊彦, Takamizawa Toshihiko, s. 17. huhtikuuta 1954), laulu ja sähkökitara
Aiheesta muualla

Alfee.com (japaniksi)
Alfee Mania – virallinen faniklubi (japaniksi)
HMV Japan "Top 100 Japanese pops Artists" (japaniksi)
Johannes Kappadokialainen

Johannes Kappadokialainen oli prefekti Bysantin keisari Justinianus I aikana vuosina 531–541.
Johannes nimitettiin johtamaan ryhmää, jonka tarkoituksena oli kirjoittaa uudelleen valtakunnan lakikokoelma, Corpus iuris civilis.
Johannes oli myös Justinianuksen tärkeä neuvonantaja. Hänen vastuullaan oli esimerkiksi verojen kerääminen. Johanneksen määräämät uudet verot olivat niin epäsuosittuja, että vuoden 532 Nika-kapinassa yksi kapinoitsijoiden päävaatimuksista oli Johanneksen ja kvestori Tribonianuksen erottaminen. Justinianus erottikin heidät, mutta heti kukistettuaan kapinan hän nimitti heidät uudelleen. Kapinan jälkeen Johanneksen valta kasvoi entisestään, ja hän pääsi neuvomaan Justinianusta sotilaallisissa asioissa. Hän oli mukana laatimassa "ikuista rauhaa" persialaisten kanssa, ja hän suostutteli Justinianuksen lähettämään Belisariuksen valtaamaan Afrikan pohjoisrannikkoa vandaaleilta.[lähde? ]
Keisarinna Theodora vihasi Johannesta, ja vuonna 541 hän syytti tätä petoksesta. Johannes erotettiin virastaan, hänen omaisuutensa takavarikoitiin, hänet vangittiin ja myöhemmin karkotettiin.
Thor Thorvaldsen

| Mitalit> Maa:   Norja.Miesten purjehdus. Olympialaiset  | Mitalit> Maa:   Norja.Miesten purjehdus. Olympialaiset  | Mitalit> Maa:   Norja.Miesten purjehdus. Olympialaiset  | Maa:   Norja> Miesten purjehdus. |
| --- | --- | --- | --- |
|  Kultaa | Lontoo 1948 | louhi |  |
|  Kultaa | Helsinki 1952 | louhi |  |
Thor Thorvaldsen (31. toukokuuta 1909 Bamble – 30. kesäkuuta 1987 Bærum) oli norjalainen kilpapurjehtija ja olympiavoittaja.
Thorvaldsen voitti Louhi-venetyypillä olympiakultaa Lontoossa 1948 ja Helsingissä 1952. Hän kilpaili olympiatasolla myös Berliinissä 1936 ja Melbournessa 1956.
Juan García de Basurto

Juan García de Basurto (1477? – 1547) oli espanjalainen säveltäjä.
García de Basurto työskenteli useissa Espanjan kaupungeissa, kuten Toledossa, Tarazonassa ja Zaragozassa. Vuonna 1543 hänestä tuli Filip II:n maestro de capilla. Hänen kuoltuaan häntä seurasi tässä virassa Pedro de Pastrana. García de Basurto kuului Pedro de Escobarin ohella ensimmäisiin Iberian niemimaalla requiemeja säveltäneisiin henkilöihiin.
Aiheesta muualla

IMSLP: nuotteja
Julián de Guzmán

Julián de Guzmán
Julián Bobby de Guzmán (s. 25. maaliskuuta 1981 Toronto) on kanadalainen ammattilaisjalkapalloilija. Hän pelaa puolustavana keskikenttäpelaajana. Hän on eniten maaotteluita Kanadan jalkapallomaajoukkueessa pelannut mies; hän on pelannut 89 maaottelua ja tehnyt niissä neljä maalia vuosina 2002–2016. 169 senttimetriä pitkän Guzmánin kasvattajaseura on North Scarborough Soccer Club. Scarboroughissa kolme vuotta pelanneena hän siirtyi Olympique Marseilleen, josta jatkoi Saarbrückeniin ja Hannoveriin. Vuonna 2005 hän liittyi Primera Divisiónin Deportivoon, jossa pelasi vuoteen 2009. Sen jälkeen hän edusti Torontoa ja Dallasia. Hänellä on pikkuveli Jonathan de Guzmán, joka myös pelaa jalkapalloa.
Timo Jaatinen

| Timo Jaatinen |
| --- | --- |
 Jaatinen kesäkuussa 2023.
Henkilötiedot
Syntynyt: 1968 (ikä 55–56)
Titteli:  Kansliapäällikkö
Muut tiedot
Koulutus: Valtiotieteiden maisteri (1995)
Timo Jaatinen (s. 1968) on suomalainen virkamies, joka on työskennellyt vuodesta 2023 työ- ja elinkeinoministeriön kansliapäällikkönä. Aiemmin hän toimi ympäristöministeri Kai Mykkäsen ja työministeri Arto Satosen valtiosihteerinä Orpon hallituksessa vuonna 2023. Jaatinen oli vuosina 2010-2022 Metsäteollisuus ry:n toimitusjohtaja.
Puoluetaustaltaan Jaatinen on kokoomuslainen.
Ura

Jaatinen valmistui valtiotieteiden maisteriksi Helsingin yliopistosta vuonna 1995. Hän työskenteli kokoomuksen eduskuntaryhmän eduskuntasihteerinä vuosina 1995-1996 ja Helsingin kokoomuksen toiminnanjohtajana vuosina 1996-2001.
Vuonna 2001 Jaatinen työskenteli ulkomaankauppaministeri Kimmo Sasin erityisavustajana ulkoministeriössä ja kauppa- ja teollisuusministeriössä sekä vuosina 2001-2003 Sasin erityisavustajana liikenne- ja viestintäministeriössä. Jaatinen oli vuosina 2003-2005 uudestaan Helsingin kokoomuksen toiminnanjohtajana.
Jaatinen työskenteli vuosina 2005-2009 Panimo- ja virvoitusjuomateollisuusliiton toimitusjohtajana sekä Elintarviketeollisuusliiton johtajana. Vuosina 2009-2010 hän työskenteli Suomen satamat ry:n toimitusjohtajana. Metsäteollisuus ry:n toimitusjohtajana hän aloitti vuonna 2010 ja työskenteli tehtävässä aina vuoteen 2022 asti, jolloin hän irtisanoutui.
Jaatinen työskenteli alkuvuodesta 2023 neuvonantajana kokoomuksen puoluetoimistolla, kunnes aloitti kesäkuussa 2023 Orpon hallituksessa työministeri Arto Satosen ja ympäristöministeri Kai Mykkäsen valtiosihteerinä. Hän työskenteli tehtävässä lokakuuhun 2023 asti, jolloin hänet nimettiin työ- ja elinkeinoministeriön kansliapäälliköksi.
Timo Jokela

Timo Jokela (s. 7. elokuuta 1956 Kittilä) on suomalainen taiteilija ja kuvataidekasvatuksen professori Lapin yliopistossa.
Taiteilijana Timo Jokela käyttää paikkasidonnaisen taiteen, yleensä ympäristö- ja yhteisötaiteen menetelmiä. Hän tuo pohjoiseen maisemaan, talveen, lumeen ja jäähän keskittyneiden teostensa kautta näkökulmia keskusteluihin taiteen ja paikan, taiteen ja pohjoisten ihmisten ja kansojen suhteista. Jokela irrottautuu teoksissaan länsimaisen maisemataiteen perinteestä, joka on ollut usein valloittavaa ja kolonisoivaakenen mukaan? suhteessa pohjoiseen. Tässä mielessä Jokelan taide on arktista taidetta, jossa on kulttuuripoliittinen ulottuvuus. Jokela toimii aktiivisesti ympäristötaiteilijana, ja hänen teoksiaan on ollut esillä Pohjoismaiden lisäksi Skotlannissa, Venäjällä ja Japanissa.
Ympäristötaideteos Jokirannan juurakot, 2012, Ii.
Jokelan ympäristötaideteos Huttu-Ukon jäljillä on  Pelkosenniemellä, Kultakeron kiertoliittymässä. Teos on vuodelta 2010.
Oman taiteensa tekemisen lisäksi Timo Jokela kuratoi näyttelyitä ja tapahtumia sekä toimii Lapin yliopistossa vastuullisena johtajana taiteen ja tieteen välisissä kehittämishankkeissa.
Timo Jokela työskentelee Lapin yliopiston taiteiden tiedekunnassa professorina kuvataidekasvatuksen ja soveltavan kuvataiteen aloilla, muun muassa kansainvälisessä maisteriohjelmassa Arctic Art and Design. Jokela on toiminut Lapin yliopiston taiteiden tiedekunnan dekaanina vuosina 2009-2017 ja Arktisen yliopiston Arctic Sustainable Art and Design -verkoston johtajana vuodesta 2011 alkaen. Hän on johtanut useita alueellisia, kansallisia ja kansainvälisiä soveltavan taiteen ja kuvataidepedagogiikan kehittämishankkeita, joista hän on julkaissut kotimaisia ja kansainvälisiä tutkimusartikkeleja ja toimittanut kirjoja, jotka käsittelevät muun muassa talvitaidetta, ympäristö- ja yhteisötaidetta, soveltavaa taidetta, arktista taidetta ja muotoilua sekä laaja-alaista kuvataidekasvatusta.
Aiheesta muualla

Timo Jokela EnvironmentalArt.net. Arkistoitu 13.12.2018. Viitattu 29.7.2019. (suomeksi)(englanniksi)
Tiilikanlampi

| Tiilikanlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°51′27″N, 27°00′39″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyveden alue (14.93)
Laskuoja:  oja Rauhajärveen 
Järvinumero:  14.931.1.005
Mittaustietoja
Pinnankorkeus:  107 m  
Pituus:  490 m  
Leveys:  170 m  
Rantaviiva:  1,275 km  
Pinta-ala:  5,243 ha  
Saaria:  ei saaria 
 fiTiilikanlampi 
Tiilikanlampi  on Etelä-Savossa Mikkelissä  Harjumaan lähellä sijaitseva lampi.
Maantietoa

Lampi on 490 metriä pitkä, 170 metriä leveä, ja sen pinta-ala on 5,2 hehtaaria. Lammella ei ole kartan mukaan saaria.  Sen rantaviivan pituus on 1,3 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Rauhajärven alueeseen (14.931) se kuuluu. Lammen vedenpinnan korkeus on 107 metriä mpy.
Timotheos (kenraali)

Timotheos (m.kreik. Τιμόθεος, lat. Timotheus; k. 354 eaa.) oli ateenalainen valtiomies ja sotapäällikkö, joka pyrki palauttamaan Ateenan suurvallaksi tekemällä siitä niin kutsutun toisen Ateenan liiton vahvimman valtion. Hän oli ateenalaisen sotapäällikkö Kononin poika.
Timotheos opiskeli Platonin Akatemiassa. Vuosien 378 ja 356 eaa. välillä hän toimi usein strategoksen virassa Ateenan ja Spartan välisissä sodissa ja johti Ateenan laivastoa. Tuohon aikaan Ateenan tavoitteena oli Deloksen meriliiton uudelleenherättäminen ja Ateenan merimahdin palauttaminen.
Timotheos kuoli Khalkiissa, ja hänet haudattiin Kerameikokseen.
Julia Ragnarsson

Julia Ragnarsson vuonna 2014.
Julia Ragnarsson (s. 30. heinäkuuta 1992 Malmö, Ruotsi) on ruotsalainen näyttelijä.
Ragnarsson on näytellyt muun muassa elokuvissa Ikuistetut hetket, Stockholm Stories, Tillbaka till Bromma sekä Wallander: Heikkous. Hänellä oli myös rooli suositussa Silta-sarjassa. Vuonna 2016 Ragnarsson näytteli toista pääosaa rikossarjassa Nousuvesi.
Julia Richter

| Mitalit> Maa:   Saksa.Naisten soutu. Olympialaiset  | Mitalit> Maa:   Saksa.Naisten soutu. Olympialaiset  | Mitalit> Maa:   Saksa.Naisten soutu. Olympialaiset  | Maa:   Saksa> Naisten soutu. |
| --- | --- | --- | --- |
|  Hopeaa | Lontoo 2012 | pariaironelonen |  |
| MM-kilpailut  | MM-kilpailut  | MM-kilpailut  |  |
|  Kultaa | Bled 2011 | pariaironelonen |  |
|  Kultaa | Chungjiu 2013 | pariaironelonen |  |
|  Pronssia | Karapiro 2010 | pariaironelonen |  |
| EM-kilpailut  | EM-kilpailut  | EM-kilpailut  |  |
|  Kultaa | Sevilla 2013 | pariaironelonen |  |
|  Hopeaa | Montemor-o-Velho 2010 | pariaironelonen |  |
|  Hopeaa | Belgrad 2014 | pariaironelonen |  |
|  Pronssia | Poznań 2007 | pariaironelonen |  |
Julia Richter (s. 29. syyskuuta 1988) on saksalainen soutaja. Hän saavutti pariaironelosessa olympiahopeaa Lontoossa 2012. Maailmanmestaruuskilpailuissa hän voitti pariaironelosessa kultaa Bledissä 2011 ja Chungjiussa 2013 sekä saavutti samassa luokassa pronssia Karapirossa 2010. Hän voitti pariaironelosessa Euroopan-mestaruuden Sevillassa 2013.
Saksan hopeamitalijoukkue Lontoon olympialaisissa 2012. Richter toinen oikealta.
The Alesha Show

| The Alesha Show Alesha Dixon |
| --- | --- | --- |

Studioalbumin tiedot
 Äänitetty : 2007–2009
 Julkaistu: 24. marraskuuta 2008
 Tyylilaji: R&B, soul, funk
 Kesto: 52.25
 Levy-yhtiö: Asylum, Atlantic
Listasijoitukset
  11.  23.
Alesha Dixonin muut julkaisut
| Fired Up 2006 | The Alesha Show 2008 | The Entertainer 2010 |
Singlet albumilta The Alesha Show
 ”The Boy Does Nothing” Julkaistu: 10. marraskuuta 2008  ”Breathe Slow” Julkaistu: 9. helmikuuta 2009  ”Let’s Get Excited” Julkaistu: 11. toukokuuta 2009  ”To Love Again” Julkaistu: 15. marraskuuta 2009
The Alesha Show on Alesha Dixonin toinen albumi. Se julkaistiin 24. marraskuuta 2010 levymerkillä Asylum Records.
Albumi ylsi Isossa-Britanniassa albumilistan sijalle 11. Suomessa se nousi virallisen albumilistan sijalle 23.
Kappaleet

Welcome to the Alesha Show
Let’s Get Excited
Breathe Slow
Cinderella Shoe
The Boy Does Nothing
Chasing Ghosts
Play Me
Hand it Over
Do You Know The Way It Feels
Can I Begin
Italians Do It Better
Ooh Baby I Like It That
Don’t Ever Let Me Go
I’m Thru
Arvostelut

Digital Spy:
The Independent:
Aiheesta muualla

The Alesha Show discogs.com -sivustolla
Thrane

Thrane on muun muassa seuraavien henkilöiden sukunimi:
Marcus Thrane (1817–1890), norjalainen poliittinen aktivisti
Morten Thrane Brünnich (1737–1827), tanskalainen eläintieteilijä ja mineralogi
Morten Thrane Esmark (1801–1882), norjalainen pappi ja mineralogi, Thrane Brünnichin tyttärenpoika
Waldemar Thrane (1790–1828), norjalainen säveltäjä, viulisti ja kapellimestari.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Timothy Anthony McDonnell

Timothy Anthony McDonnell (s. 23. joulukuuta 1937 New York) on yhdysvaltalainen roomalaiskatolinen piispa. Hänet vihki papiksi New Yorkin arkkihiippakuntaan Francis Joseph Spellman 1. kesäkuuta 1963. Hänet nimitettiin New Yorkin vihkipiispaksi sekä Seminan titulaaripiispaksi 30. lokakuuta 2001, ja piispaksi vihkiminen seurasi 12. joulukuuta. Pääkonsekraattorina toimi Edward Michael Egan, jota avustivat Henry Joseph Mansell ja Robert Anthony Brucato.
McDonnell sai 9. maaliskuuta 2004 nimityksen Springfieldin piispaksi, jonka virkaan hänet asetettiin 1. huhtikuuta.
Transsion

| Transsion Holdings |
| --- | --- |

Perustettu:  2006
Perustaja:  Zhu Zhaojiang
Kotipaikka:   Shenzhen, Kiina
Liikevaihto:  3,5 miljardia USD (2019)
Liikevoitto:  250 miljoonaa USD (2019)
Kotisivu:  transsion.com
Infobox OKVirheellinen NIMI-arvo: 
Transsion on kiinalainen vuonna 2006 perustettu matkapuhelinvalmistaja, joka on keskittynyt Afrikan markkinoille. Se on vuodesta 2017 ollut Afrikan suurin matkapuhelinvalmistaja myyntimäärissä mitattuna.
Transsionin kolme puhelinbrändiä ovat Infinix, Itel ja Tecno. Vuoden 2019 viimeisellä neljänneksellä ne vastasivat yhteensä 40 prosentista koko Afrikan myydyistä matkapuhelimista.
Yritys on keskittynyt Afrikan markkinoille muun muassa panostamalla puhelinten halpoihin hintoihin ja kehittämällä kamerateknologiaa, joka on erityisesti tarkoitettu tummaihoisten ihmisten kuvaamiseen.
Juan Ginés de Sepúlveda

Juan Ginés de Sepúlveda.
Juan Ginés de Sepúlveda (1490–1573) oli Espanjan johtava humanisti ja kuningas Kaarlen virallinen historioitsija. Kirjoituksillaan Sepúlveda puolusti konkistadorien käymää kovaotteista, mutta hänen mielestään kuitenkin oikeutettua ja paavin luvalla käytävää sotaa Uuden maailman intiaaneja vastaan. Intiaaneja vastaan käydyt sodat, joiden perimmäisenä tarkoituksena oli intiaanien käännyttäminen kristinuskoon, jakoivat kuitenkin voimakkaasti mielipiteitä.
Vuosina 1550–1551 Bartolomé de las Casas ja Juan Ginés de Sepúlveda kävivät kuninkaan toimesta järjestetyssä tilaisuudessa kiistaa valloitussodan oikeutuksesta ja intiaanien kristinuskoon käännyttämisen menettelytavoista (Valladolidin polemikea).
Tuossa mittelössä Las Casas vastusti kiivaasti Sepúlvedan näkemystä intiaanien alistamisesta voimatoimin, eli niin sanotulla oikeutetulla sodalla, jonka jälkeen käännytystyö Sepúlvedan mukaan sujuisi nopeasti.
Democrates Primus

Espanjan imperiumin intiaaneja vastaan käymien sotien oikeutuksesta oli jo varhemmin virinnyt kiivas keskustelu, ”Requerimiento”, jota kiihdytti vuonna 1533 Sepúlvedan julkaisema, valloitukseen myönteisesti suhtautuva tutkielma, Democrates Primus. Tutkielmassa määriteltiin ja hyväksyttiin Kaarle V:n uskon puolesta käymien sotien oikeutus. Las Casas ja hänen tukijansa olivat kuitenkin onnistuneet toimillaan estämään Sepúlvedan tutkielman julkitulon. Ystäviensä ja tukijoidensa, muun muassa Cortésin, rohkaisemana Sepúlveda laati 1540-luvun puolivälissä Democrates Primuksesta parannetun laitoksen, joka nykyään tunnetaan espanjalaisella nimellään Demócrates segundo o De las justas causas de la guerra contra los indios. Sepúlvedan tarkoituksena oli saada teokselleen julkaisuoikeus.
Sepúlvedan teos tarvitsi kuitenkin tavanmukaisen kuninkaallisen hyväksymisen tullakseen painetuksi. Consejo de Indias, Intioiden Neuvosto, arvioi teoksen tekstin painamisen arvoiseksi, mutta Kastiljan Consejo Real, Kuninkaallinen Neuvosto, jonka eräänä jäsenenä oli dominikaani Francisco de Vitoria, Salamancan yliopiston rehtori, oli asiasta toista mieltä.
Kiista Sepúlvedan teoksen painattamisoikeudesta siirrettiin lausuntokierrokselle Alcalán ja Salamancan yliopistoihin. Kului vuosi kiistan saamatta ratkaisua, sillä Las Casasin onnistui joukkoineen vaikuttaa arvioitsijoiden mielipiteisiin ja näin estää kirjan painamisen siitä huolimatta, että Sepúlvedalla oli mahtavia tukijoita, kuten Sevillan arkkipiispa, Intioiden neuvoston presidentti Valdés, joka lausui mielipiteenään Sepúlvedan teoksesta, että ”se olisi painettava suurin kirjaimin ja että sitä olisi saarnattava saarnastuoleista kaikkialla Espanjassa”. Sepúlvedan Democrates secundus sai kuitenkin odottaa kolmesataa vuotta tullakseen espanjan kielelle käännetyksi ja painetuksi.
Ilmeisesti Sepúlveda totesi vuonna 1549 teoksensa Democrates secunduksen olevan lopullisessa painatuskiellossa, koska kääntyi asiassaan prinssi Filipin puoleen. Kirjeen sisältö kertoo taistelusta, jota Sepúlveda kävi teoksensa puolesta ja kertoo toisaalta, miten herkistä asioista tuolloin oli kysymys.
Epistolarum libri septem (1557).
Joulu Connecticutissa

| Joulu Connecticutissa> Christmas in Connecticut |
| --- | --- |

Ohjaaja:  Arnold Schwarzenegger
Käsikirjoittaja:  Adele Comandini
Perustuu:  vuoden 1945 elokuvaan Naisreportteri rakastuu
Tuottaja:  Cyrus Yavneh
Säveltäjä:  Charles Fox
Kuvaaja:  Chuck Colwell
Leikkaaja:  Michael Jablow
Lavastaja:  Ellen Totleben
Pääosat:   Dyan Cannon  Kris Kristofferson  Tony Curtis 
Valmistustiedot
Valmistusmaa:  Yhdysvallat
Tuotantoyhtiö:  Once Upon A Time Productions
Ensi-ilta:  1992
Kesto:  93 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Joulu Connecticutissa (Christmas in Connecticut) on vuoden 1992 elokuva, jonka ohjasi Arnold Schwarzenegger. Hän teki elokuvaan myös cameoroolin esittämällä miestä, joka istuu uutisauton edessä. Elokuvan päänäyttelijöinä nähtiin Dyan Cannon Elizabethina, Kris Kristofferson Jefferson Jonesina ja Tony Curtis Mr. Yardleynä. Elokuva oli uusintaversio vuoden 1945 elokuvasta Naisreportteri rakastuu.
Juoni

Elokuva kertoo televisiopersoonasta Elizabeth Blanesta (Dyan Cannon) joka juontaa viikoittaista televisiosarjaa joka käsittelee ruoanlaittoa, avioliittoa ja kodinhoitoa, siinä on vain ongelma ettei hän tiedä näista asioista yhtään mitään ja ei osaa laittaa ruokaa, vaan avustaja on luonut kaikki hienot ruuat joita ohjelmassa esitellään. Ohjelman tuottaja Alexander Yardley (Tony Curtis) näkee televisiosta ohjelman jossa kerrotaan Jefferson Jonesista (Kris Kristofferson) joka on pelastanut lapsen lumimyrskystä ja on menettänyt kotinsa tulipalossa. Tuottaja päättää että Jeffersonille etsitään uusi kotia ja tehdään jouluillallinen suorassa lähetyksessä. Sitä varten palkataan Elizabethille perhe, mutta suora televisolähetys luo omat haasteensa.
Näyttelijät

| 0 | 1 | 2 |
| --- | --- | --- |
|  Kris Kristofferson  | … |  Jefferson Jones   |
|  Dyan Cannon  | … |  Elizabeth Blane   |
|  Tony Curtis  | … |  Alex Yardley   |
|  Richard Roundtree  | … |  Mr. Prescott   |
|  Kelly Cinnante  | … |  Josie   |
|  Gene Lythgow  | … |  Tyler   |
|  Jimmy Workman  | … |  Kevin   |
|  David Arnott  | … |  ohjaaja   |
|  Toni Attell  | … |  ruokastylisti    |
|  Jenee Bandler  | … |  Kevinin äiti    |
|  Bob Braun  | … |  Sam Simon   |
Lähde:
Aiheesta muualla

Joulu Connecticutissa Internet Movie Databasessa (englanniksi)
Joulu Connecticutissa Elonet.
Joulu Connecticutissa AllMoviessa. (englanniksi)
Thorin

Thorin tarkoittaa "Myrskyjumalattaren poikaa" ja on kääpiön nimi norjalaisessa mytologiassa. J. R. R. Tolkien lainasi tämän nimen kolmelle kääpiökuninkaalle fiktiivisessä Keski-Maan maailmassaan:
Thorin I
Thorin II Tammikilpi, Bilbo Reppulin ystävä Hobittissa
Thorin III Kivikypärä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Thorin”, voi hakea sivunnimihaulla, laajalla sivunnimihaulla tai tekstihaulla.
Julkaisuharha

Julkaisuharha tarkoittaa tiedeyhteisön taipumusta julkaista positiivisia tai odotettuja tutkimustuloksia todennäköisemmin kuin negatiivisia tai ennalta odottamattomia tuloksia. Myönteisten tulosten yliarviointi saattaa aiheuttaa tiedon vääristymistä ja vaikuttaa hoitotapoihin, joiden pohjana on vaillinaisia meta-analyyseja ja katsauksia.
Aiheesta muualla

Marianne Jansson, Tutkimusrekisteri paljastaa julkaisuharhan, Lääkärilehti 2.9.2009
Marko Hamilo, Uusi tutkimus: Psykoterapian vaikuttavuutta on liioiteltu, Suomen Kuvalehti 7.10.2015
Thor Pedersen

| Thor Pedersen |
| --- | --- |
 Pedersen vuonna 2006.
Kansankäräjien puhemies
 28. marraskuuta 2007 – 15. syyskuuta 2011  
Edeltäjä:  Christian Mejdahl
Seuraaja:  Mogens Lykketoft
Tanskan valtiovarainministeri
 Anders Fogh Rasmussenin I ja II hallitus 27. marraskuuta 2001 – 23. marraskuuta 2007  
Edeltäjä:  Pia Gjellerup
Seuraaja:  Lars Løkke Rasmussen
Tanskan talousministeri
 Poul Schlüterin IV hallitus 19. marraskuuta 1992 – 25. tammikuuta 1993  
Edeltäjä:  Anders Fogh Rasmussen
Seuraaja:  Marianne Jelved
Tanskan pohjoismaaministeri
 Poul Schlüterin III ja IV hallitus 3. kesäkuuta 1988 – 19. marraskuuta 1992  
Edeltäjä:  Lars P. Gammelgaard
Seuraaja:  Knud Enggaard
Tanskan sisäministeri
 Poul Schlüterin II, III ja IV hallitus 10. syyskuuta 1987 – 25. tammikuuta 1993  
Edeltäjä:  Knud Enggaard
Seuraaja:  Birte Weiss
Tanskan asuntoministeri
 Poul Schlüterin I hallitus 12. maaliskuuta 1986 – 10. syyskuuta 1987  
Edeltäjä:  Niels Bollmann
Seuraaja:  Flemming Kofod-Svendsen
Kansankäräjäedustaja
 1985–2011  
Henkilötiedot
Syntynyt: 14. kesäkuuta 1945 (ikä 79) Gentofte, Tanska
Tiedot
Puolue:  Venstre
Tutkinnot:  Kööpenhaminan yliopisto
Thor Pedersen (s. 14. kesäkuuta 1945 Gentofte) on tanskalainen Venstren poliitikko. Hän on istunut kansankäräjillä vuosina 1985–2011 ja toiminut kansankäräjien puhemiehenä vuosina 2007–2011. Hän on myös toiminut useaan kertaan ministerinä: asuntoministerinä vuosina 1986–1987, sisäministerinä 1987–1993, pohjoismaaministerinä 1988–1992, talousministerinä 1992–1993 sekä valtiovarainministerinä 2001–2007.
Aiheesta muualla

Thor Pedersen Tanskan kansankäräjien verkkosivuilla (tanskaksi)
Kuvia tai muita tiedostoja aiheesta Thor Pedersen Wikimedia Commonsissa
Tu es foutu

| ”Tu es foutu (You Promised Me)” In-Grid |
| --- | --- | --- |

Singlen tiedot
 Albumilta: Rendez-vous
 Julkaistu: Kesäkuu 2002
 Formaatti: CD single, maxi single, airplay single
 Tuottaja(t): Alfredo Larry Pignagnoli
 Tyylilaji: eurodance, house
 Kesto: 03.38
 Levy-yhtiö: Universal
In-Gridin muut singlet
|   | ”Tu es foutu (You Promised Me)” 2002 | ”In-tango” 2003 |
Tu es foutu (Suomeksi: "Sinä olet pulassa") on italialaisen laulaja-lauluntekijä In-Gridin kappale. Sen julkaisi Universal Music Group artistin debyyttisinglenä kesäkuussa 2002 hänen Rendez-vous-debyyttistudioalbumilta.
Kappaleesta julkaistiin Yhdysvalloissa, Australiassa, Isossa-Britanniassa ja monissa muissa valtioissa myös englanninkielinen versio nimeltään "You Promised Me". "Tu es foutu" on In-Gridin tähän mennessä maailmanlaajuisesti menestynein single, sijoituttuaan kymmenen parhaan joukkoon monissa Euroopan ja Oseanian valtioissa.
Käännös suomeksi